Aigar Kallas
Aigar Kallas (sündinud 11. oktoobril 1973) on Eesti riigiametnik. Ta on lõpetanud 1991. aastal Friedrich Reinhold Kreutzwaldi nimelise Võru 1. Keskkooli ja 1995. aastal Eesti Põllumajandusülikooli metsamajanduse eriala. Magistrikraad on tal keskkonnaökonoomikas California Ülikoolist. Alates 1. novembrist 2001 töötas Aigar Kallas Keskkonnaministeeriumi metsaosakonna juhatajana, seejärel aastatel 2002–2003 Riigimetsa Majandamise Keskuse peadirektorina. Aastatel 2007–2022 oli ta taas Riigimetsa Majandamise Keskuse peadirektor.